Vlag van Suid-Korea

Die **nasionale vlag van Suid-Korea** (Koreaans: 대한민국의 국기; letterlik: “vlag van die Republiek Korea”), ook bekend as die **Taegeukgi** (of *Taegukgi*; Koreaans: 태극기; Hanja: 太極旗; letterlik: “taegeuk-vlag”), is op 12 Julie 1948 amptelik in gebruik geneem. Die vlag vertoon ’n enkele reghoekige wit baan met ’n rooi-en-blou *taeguk* (’n simbool wat balans voorstel) in die middel en ’n trigram in elke hoek van die vlag.

Vlae soortgelyk aan die huidige *Taegeukgi* is as die nasionale vlag van Korea deur die Joseondinastie, die Koreaanse Keiserryk, asook die Koreaanse regering-in-ballingskap tydens die Japannese heerskap gebruik. Toe Suid-Korea op 15 Augustus 1945 sy onafhanklikheid van Japan verkry het, het dit die Taegeukgi as nasionale vlag in hergebruik geneem.

Die vlag se wit veld is ’n tradisionele kleur in die Koreaanse kultuur. Wit was in die 19de eeu ’n algemene verskynsel in die kleredrag van Koreane; dit kom steeds voor in kontemporêre weergawes van tradisionele Koreaanse kledingstukke soos die hanbok. Die kleur stel vrede en reinheid voor. Die skyf op die middel van die vlag stel harmonie in die wêreld voor. Dit is afgelei van die *Yijing* en *Taiji*, in die Weste bekend as jin en jang. Die blou helfte verteenwoordig negatiewe kosmiese kragte (jin), terwyl die rooi helfte die teenoorstaande positiewe kosmiese kragte (jang) voorstel. Die trigramme stel saam beweging en harmonie voor as grondbeginsels. Elke trigram (Hangul: 괘; Hanja: 卦 *gwae*) stel een van die vier klassieke elemente voor.

## Geskiedenis 
duimnael|links| Die vroegste bestaande afbeelding van die vlag is in ’n Amerikaanse vlootboek van 1882 (*Flags of Maritime Nations*) gepubliseer.
[duimnael|links|’n Portret van [Kim Il-sung en die *Taegukgi* in 1948. Die vlag is ook in die Noorde gebruik voor die skeiding.]]
duimnael|links|Inhuldiging van die Suid-Koreaanse regering op 15 Augustus 1948.
Die afwesigheid van ’n nasionale vlag het eers in 1876 ’n gesprekspunt in Korea geword in die tyd van die Joseondinastie. Voor 1876 het Korea geen behoefte aan ’n nasionale vlag gehad nie, terwyl die koning sy eie standaard gehad het. Die kwessie het ontstaan gedurende die onderhandelinge vir die Japannees-Koreaanse Verdrag van 1876 waar die afgevaardigde van die Japannese Keiserryk die Japannese nasionale vlag vertoon het, terwyl die Joseondinastie geen nasionale simbool gehad het om uit te beeld nie. In daardie tyd het sommige mense voorgestel dat ’n nasionale vlag geskep word, maar die Joseonregering het dit as onbelangrik en onnodig geag. Teen 1880 het die vinnige toename in buitelandse onderhandelinge gelei tot die dringende behoefte aan ’n nasionale vlag. Die gewildste voorstel is in die “Koreastrategie”-dokumente vervat en is deur Huang Zunxian, die Chinese afgevaardigde, geskryf. Dit het voorgestel dat die vlag van die Chinese Keiserryk se Qing-dinastie by dié van die Koreaanse Joseondinastie geïnkorporeer word. In reaksie op die Chinese voorstel het die Koreaanse regering Lee Young-Sook gestuur om die skema met Li Hongzhang, die Chinese staatsman en diplomaat, te bespreek. Li het met sommige elemente van Huang se voorstel saamgestem met die aanvaarding dat Korea veranderinge sou aanbring. Die Qing-regering het Li se gevolgtrekking bekragtig, maar dit is onbekend hoe entoesiasties die Joseonregering oor hierdie voorstel was.

Die kwessie is vir ’n tydperk nie nagevolg nie, maar het weer ter sprake gekom tydens die onderhandeling van die Verenigde State–Koreaverdrag van 1882, ook bekend as die Shufeldtverdrag. Die Amerikaanse gesant Robert Wilson Shufeldt het voorgestel dat Korea ’n nasionale vlag in gebruik neem om sy soewereiniteit te verteenwoordig. Die koning van Joseon, Gojong, het die regeringsbeamptes Sin Heon en Kim Hong-jip opdrag gegee vir die ontwerp van ’n nuwe vlag. Kim Hong-jip het op sy beurt die afgevaardigde Lee Eung-jun gevra om die eerste ontwerp te doen, wat Lee Eung-jun aan die Chinese beampte Ma Jianzhong gewys het. Ma Jianzhong was gekant teen Huang Zunxian se voorstel, dat Korea die vlag van die Qing-dinastie in gebruik neem en het ’n veranderde draak-vlag voorgestel. Ma het Lee Eung-jun se *Taegeuk* en die Agt-trigramme-vlag voorgestel. Kim en Ma het veranderinge daaraan voorgestel: Kim het voorgestel om die rooi in blou en wit te verander; Ma het ’n wit veld voorgestel, ’n rooi en swart *taegeuk*, trigramme in swart en ’n rooi fraiing. Die uitgawe op 2 Oktober 1882 van die Japannese koerant *Jiji shimpō* het na Gojong as die ontwerper van die *taegukgi* verwys (d.w.s. ’n vlag met ’n rooi en blou *taegeuk* en vier trigramme). Op 27 Januarie 1883 het die Joseonregering die *taegukgi* amptelik as die nasionale vlag goedgekeur. Ná die stigting van die Suid-Koreaanse staat in Augustus 1948 het die eerste Republiek Suid-Korea in Januarie 1949 die Nasionale Vlagregstellingskomitee gestig om die moderne standardisasie van die *Taegukgi* te bepaal. Op 15 Oktober 1949 het die Ministerie van Onderwys en Kultuur die Nasionale Vlagproduksiewet afgekondig.

In Februarie 1984 is die presiese dimensionele spesifikasies van die vlag op skrif gestel. Op 15 Oktober 1997 is die presiese kleure van die vlag deur middel van ’n presidensiële dekreet gespesifiseer.

## Simboliek 
duimnael|Wapperende vlag van Suid-Korea
Die vlag se wit veld is ’n tradisionele kleur in die Koreaanse kultuur. Wit was in die 19de eeu ’n algemene verskynsel in die kleredrag van Koreane; dit kom steeds voor in kontemporêre weergawes van tradisionele Koreaanse kledingstukke soos die hanbok. Die kleur stel vrede en reinheid voor.

Die skyf in die middel van die vlag stel harmonie in die wêreld voor. Dit is afgelei van die *Yijing* en *Taiji*, in die Weste bekend as jin en jang. Die blou helfte verteenwoordig negatiewe kosmiese kragte (jin), terwyl die rooi helfte die teenoorstaande positiewe kosmiese kragte (jang) voorstel.

Die trigramme stel saam beweging en harmonie voor as grondbeginsels. Elke trigram (Hangul: 괘; Hanja: 卦 *gwae*) stel een van die vier klassieke elemente voor, soos hieronder uiteengesit:

### Rol in kontemporêre Suid-Koreaanse samelewing 
[duimnael|’n Reuse Suid-Koreaanse vlag tydens ’n [sokkerwedstryd teen Haïti]]
duimnael|’n Straat versier met ’n reeks Suid-Koreaanse vlae op Koreaanse bevrydingsdag
Die naam van die Suid-Koreaanse vlag is ook gebruik as die naam van ’n Suid-Koreaanse rolprent oor die Korea-oorlog, *Tae Guk Gi*, in 2004.

’n *Taegukgi* met die bewoording 不遠復 (letterlik: “[Ons sal] binnekort herstel”) het in die 2011-rolprent *My Way* verskyn.

’n *Taegukgi* met die bewoording 大韓獨立 (letterlik: “Die onafhanklikheid van Groter Korea”) het in die verhoogmusiekblyspel *Hero* verskyn.

Volgens waarnemers soos *The Times Literary Supplement* se Colin Marshall en die Korea-student Brian Reynolds Myers word die Suid-Koreaanse vlag gebruik om, in die konteks van die land se samelewing, as ’n etniese vlag gebruik wat ’n groter nasionalistiese idee van ’n “Koreaanse ras” voor te stel, eerder as om bloot ’n simbool van die Suid-Koreaanse nasiestaat self te wees, soos dit nasionale vlae in die buiteland doen. Myers voer aan dat: “Wanneer die gewone [Suid-Koreaanse] man die [Suid-Koreaanse] vlag sien, voel hy broederskap met [etniese] Koreane regoor die wêreld.” Myers het ook in ’n 2011-proefskrif verklaar dat: “Te oordeel aan die jin-yang-vlag se universele gewildheid in Suid-Korea, selfs onder diegene wat die legitimiteit van die Republiek Korea ontken, roep dit klaarblyklik die [Koreaanse] ras eerste op en die [Suid-Koreaanse] staat tweede.”

#### Ontheiliging 
Die Suid-Koreaanse vlag verteenwoordig volgens ’n groot deel van die landsburgers die “Koreaanse ras” eerder as slegs die Suid-Koreaanse staat; gevolglik is vlagontheiliging deur die land se burgers seldsaam in vergelyking met ander lande, waar burgers hul eie landsvlae mag ontheilig vir politieke uitsprake. Dus sal daardie Suid-Koreaanse burgers wat teen die staat se optrede of selfs sy bestaan gekant is, steeds hul nasionale vlag met eerbied en respek behandel: “Daar is dus niks van ’n parodiërende of doelbewuste ontheiliging van die staatsvlag te vinde wat mens in die teenkulture van ander lande teëkom nie.”
* Artikel 105 lê tot vyf jaar tronkstraf, regontneming van tot tien jaar, of ’n boete van tot sewe miljoen Suid-Koreaanse won op vir die beskadiging, verwydering of besoedeling van ’n Suid-Koreaanse vlag of embleem met die doel om die Suid-Koreaanse staat te beledig. Artikel 5 maak hierdie misdaad strafbaar, al is dit deur buitelanders buite Suid-Korea gepleeg.

350px|senter|Konstruksietekening

### Kleure 
duimnael|’n Donkerder weergawe van die vlag deur RGB-skattings van halfamptelike Pantone-skattings te gebruik en ook die amptelike kleurskema van 1997 tot 2011
Die kleure van die *Taegukgi* word in die “Ordonnansiewet op die die Wet rakende die Nasionale Vlag van die Republiek Korea” (Koreaans: 대한민국 국기법 시행령) gespesifiseer. Tot in 1997, toe die Suid-Koreaanse regering besluit het om standaardspesifikasies vir die vlag te verskaf, was daar geen presiese spesifikasies rakende die kleure nie. Op 25 Oktober 1997 is ’n presidensiële ordonnansie oor die standaardspesifikasies van die Suid-Koreaanse vlag gepromulgeer, wat in Julie 2007 opgevolg is deur die *Nasionale Vlagwet*.

Die kleure word in wetgewing gedefinieer deur die Munsell- en CIE-kleurstelsels:

## Eed van getrouheid 
duimnael|Lede van die Party vir Demokrasie en Vrede en plaaslike verkiesingskandidate lê die eed van getrouheid af teenoor die Suid-Koreaanse vlag tydens die Suid-Koreaanse munisipale verkiesing 2018
Die Eed van getrouheid teenoor die vlag (Koreaans: 국기에 대한 맹세|國旗에 對한 盟誓, “Eed teenoor die nasionale vlag”) is die eed aan die nasionale vlag van Suid-Korea. Die eed word  tydens vlagseremonies afgelê voor die nasionale volkslied van Suid-Korea.

### Geskiedenis 
Op 27 Julie 2007 is die huidige eed ingevoer. Van 1972 tot 2007 is ’n ander weergawe gebruik wat deur die destydse Park Chung-hee ingevoer is.

### Teks 
### Omstredenheid 
Anders as die huidige belofte van getrouheid aan die staat Suid-Korea het die 1972-belofte eerder trou belowe aan die “Koreaanse ras”, ook bekend as *minjok*.

In die middel 2000’s is die belofte van getrouheid teenoor ’n “Koreaanse ras” (of “Koreaanse etnisiteit”) gekritiseer deur sommige mense, spesifiek omdat dit rassisties en “nie gepas is in ’n tyd wanneer Suid-Korea ’n veelrassige en multikulturele samelewing word nie.” Hierdie weergawe van die belofte is in Julie 2007, tydens die presidentskap van Roh Moo-hyun, geskrap en vervang deur ’n ander, nierassistiese bewoording. Sommige linksgesinde Suid-Koreane het dié herformulering van getrouheid veroordeel, aangesien dit in stryd is met hul rassiese ideologie.
* 1 Maart — Samiljeol (1 Maartdag)
* 6 Junie — Herinneringsdag (halfstok vereis)
* 17 Julie — Grondwetdag
* 15 Augustus — Bevrydingsdag
* 1 Oktober — Weermagdag
* 3 Oktober — Nasionale Stigtingsdag
* 9 Oktober — Hanguldag
* Enige dag tydens staatsbegrafnis (halfstok vereis)

Benewens hierdie dae mag die Suid-Koreaanse regering en plaaslike owerhede in Suid-Korea ook vra vir die vertoning van die *Taegeukgi* op ander dae onder spesiale voorwaardes.

## Vorige vlae 

Lêer:Royal flag of Goryeo (Bong-gi).svg|  Koninklike vlag van die Goryeodinastie, voor 1392
Lêer:Royal Flag of Goryeo magi.svg|  Koninklike vaandel van die Goryeodinastie, voor 1392
Lêer:Royal Flag of Goryeo sanggi.svg|  Koninklike vaandel van die Goryeodinastie, voor 1392
Lêer:Flag of the King of Joseon (1876).png|  Koninklike vaandel van die Goryeodinastie, voor 1876
Lêer:Ensign of the Joseon Navy.svg|  Vlootvaandel van die Joseondinastie, gebaseer op ’n Taoïste-vlag genoem *jwadogi* (坐纛旗) met elemente van die Luoshu
Lêer:Flag of the king of Joseon.svg|  Standaard van die Joseondinastie, 1882 tot 1907
Lêer:Flag of Korea (1882–1910).svg|  Taegukgi uit die Amerikaanse Vlootboek *Flags of Maritime Nations* in Julie 1882, 1882 tot 1910
Lêer:朴泳孝作 朝鮮國旗.jpg|  Taegukgi deur Park Yeong-hyo, September 1882
Lêer:Flag of Korea (November 1882).svg|  Taegukgi, November 1882
Lêer:大淸國屬 高麗國旗.jpg|  Taegukgi uit die Diplomatieke Qing-boek ''Tōngshāng Zhāngchéng Chéng'àn Huìbiān* (通商章程成案彙編), bewerk deur Li Hongzhang, Maart 1883. Geannoteerde “Die vlag van Goryeo behoort aan die Groot Qing”. In China is Joseon dikwels *Goryeo'' genoem.
Lêer:Flag of Korea (1888–1893).svg|  Taegukgi, 1888 tot 1893
Lêer:Flag of Korea (1888, Denny Taegukgi).svg|  Taegukgi deur O. N. Denny, 1888 tot 1893
Lêer:Flag of Korea (1893).svg|  Taegukgi, 1893
Lêer:Flag of Korea (1899).svg|  Vlag van die Koreaanse Keiserryk, 1897 tot 1910
Lêer:Imperial banner of Korea.svg|  Keiserlike standaard van die Koreaanse Keiserryk, 1897 tot 1907
Lêer:Imperial Standard of Korean Empire (1908 ~ 1910).png|  Keiserlike standaard van die Koreaanse Keiserryk, 1908 tot 1910
Lêer:Ahn's Taegukgi.png|  Vlag deur An Jung-geun, ’n Koreaanse onafhanklikheidsaktivis wat in 1910 oorlede is. 大韓獨立 beteken “Die onafhanklikheid van Groter Korea”.
Lêer:Flag by Pyongyang Soongsil School (1919).svg|  Vlag gebruik deur Koreaanse betogers tydens die Eerste Maart-beweging, 1919
Lêer:Flag of the Provisional Government of the Republic of Korea.svg|  Vlag van die Voorlopige Regering van die Republiek Korea, 1919 in ballingskap in die Republiek China, 1919 tot 1948
Lêer:Korean flag 1944 United States stamp detail.jpg|  Taegukgi op ’n Amerikaanse posseël, 1944
Lêer:한국광복군 서명문 태극기.jpg| Taegukgi met handtekeninge deur die Koreaanse Bevrydingsleër, 1945
Lêer:Korea Independence Army Marching Flag.svg|  ’n Marsvlag van ’n bevelvoerder by die Onafhanklikheidsleër
Lêer:Flag of the People's Committee of Korea.svg|  Vlag van die Volksrepubliek Korea tussen Augustus 1945 en Desember 1945 nadat die USAMGIK die PRK verban het.
Lêer:Flag of the United States (1912-1959).svg|  Vlag van die Verenigde State, gebruik in Suid-Korea tydens die Amerikaanse besetting, September 1945 tot September 1948
Lêer:Flag of South Korea (1945–1948).svg|  Vlag van Suid-Korea, gebruik tydens die Amerikaanse besetting, September 1945 tot September 1948
Lêer:Flag of South Korea (1948–1949).svg|  Vlag van Suid-Korea, gebruik ná onafhanklikheidswording, 1948 tot Oktober 1949
Lêer:경주 학도병 서명문 태극기.jpg|Taegukgi met anti-Noord-Koreaanse leuses en handtekeninge deur studentesoldate van Gyeongju, 1950
Lêer:Flag of South Korea (1949–1984).svg|  Vlag van Suid-Korea, 1949 tot 1984
Lêer:Flag of South Korea (1984–1997).svg|  Vlag van Suid-Korea, 1984 tot 1997
Lêer:Flag of South Korea (1997–2011).svg|  Vlag van Suid-Korea, 1997 tot 2011
Lêer:Flag of the government of South Korea (1988–2016).svg|  Vlag van die regering van die Republiek Korea, 1949 tot 2016

## Subnasionale vlae 
### Munisipale vlae 
Sommige van die Suid-Koreaanse munisipaliteite beskik oor hul eie vlae.

Lêer:Flag of Ansan.svg|  Vlag van Ansan
Lêer:Flag of Busan.svg|  Vlag van Busan
Lêer:Flag of Changwon.svg|  Vlag van Changwon
Lêer:Flag of Daegu.svg|  Vlag van Daegu
Lêer:Flag of Daejeon.svg|  Vlag van Daejeon
Lêer:Flag of Gimcheon.svg|  Vlag van Gimcheon
Lêer:Flag of Gimje.svg|  Vlag van Gimje
Lêer:Flag of Goyang.svg|  Vlag van Goyang
Lêer:Flag of Gwangju.svg|  Vlag van Gwangju
Lêer:Flag of Incheon.svg|  Vlag van Incheon
Lêer:Flag of Sejong City.svg|  Vlag van Sejong
Lêer:Flag of Seongnam.svg|  Vlag van Seongnam
Lêer:Flag of Seoul.svg|  Vlag van Seoel
Lêer:Flag of Suwon (2022).svg|  Vlag van Suwon
Lêer:Flag of Ulsan.svg|  Vlag van Ulsan

## Ander vlae 

Lêer:Flag of the President of South Korea.svg| Presidensiële Standaard van die Republiek Korea
Lêer:Standard of the Prime Minister of the Republic of Korea.svg| Standaard van die Eerste Minister van die Republiek Korea
Lêer:Flag of the Government of the Republic of Korea.svg| Vlag van die regering van die Republiek Korea, sedert 2016
Lêer:Flag of the Republic of Korea Reserve Forces.svg| Vlag van die Republiek Korea se Reserwemag
Lêer:Flag of the Republic of Korea Marine Corps.svg| Vlag van die Republiek Korea se Marinekorps
Lêer:Flag of the Republic of Korea Armed Forces.svg| Vlag van die Republiek Korea se Gewapende Magte
Lêer:Flag of the Republic of Korea Air Force.svg| Vlag van die Republiek Korea se Lugmag
Lêer:Flag of the Republic of Korea Army.svg| Vlag van die Republiek Korea se Weermag
Lêer:Unification flag of Korea.svg|  Koreaanse verenigingsvlag, soos gebruik tydens die Olimpiese Winterspele 2018 in Pyeongchang, Suid-Korea

## Sien ook 
## Verwysings 
## Eksterne skakels 
*  Suid-Korea by *Flags of the World*
*